გიგანტური ალკუნი (გვარი)
გიგანტური ალკუნი ან კუკაბარა (ლათ. Dacelo) — ფრინველთა გვარი ალკუნისებრთა ოჯახისა. მოიცავს ოთხ სახეობას. გავრცელებულნი არიან ავსტრალიისა და ახალი გვინეის ტროპიკულ და მეჩხერ ტყეებში. იკვებებიან მწერებითა და მცირე ხერხემლიანებით — ხვლიკებითა და გველებით, აგრეთვე მღრღნელებით, ზოგჯერ თევზითაც. გვარს მეცნიერული სახელი უილიამ ელფორდ ლიჩმა უწოდა 1815 წელს.